als_Latn dik_Latn sag_Latn
Interviste e Bekim Balajt per Qiriu.net. Intervistoi: Eraldo Harlicaj.
Duket se kalimi në ekipin e Rijekës ka qëne lëvizja e duhur për Bekim Balajn. Sulmuesi shkodran i cili gjatë merkatos së janarit u transferua në Kroaci po përjeton një formë të shkëlqyer pasi ka arritur të shënojë 3 gola në po aq ndeshje të luajtura. Akoma nuk është ambientuar plotësisht por 24 vjecari është i lumtur sidomos me projektin ambicioz të klubit ,kjo ishte edhe një ndër arsyet kryesore që ai iu bashkua ekipit të tranjerit Kek .Titullar në miqësore por edhe në ndeshjen e vlefshme për Kupen e Kroacisë, shqiptari ka një detyrë , të bëjë të harrohet golashënuesi i Rijekës por edhe i ligës Andrej Kramaric me 21 gola në 18 ndeshje. Perballjen me Armeninë,lojtari e sheh mjaft të vështirë dhe ndjen presionin e 3 pikëve por premton më të mirën në Kroaci në mënyrë që të jetë në formacionin e 29 marsit,ditë kur do të luhet takimi. “Heroi “ i Beogradit i ka akoma të freskta ngjarjet e 24 tetorit prandaj ai ka një dëshirë të madhe që ndeshjen e kthimit ta zhvillojë në Shkodër,shtëpinë e tij,aty ku Bekimi shpreson të bekojë ëndrrat e miliona shqiptarëve !
Balaj pse zgjodhët Rijekën?
Unë zgjodha ekipin e Rijekës sepse ishtë një ndër opsionet më të mira që kisha deri në ato momente. Drejtuesit me në krye tranjerin Kek më kërkuan me ngulm që të bëhesha pjesë e ekipit,pastaj edhe largimi i Kramaric krijoi një boshllek në ekip që më siguronte në njëfarë mënyre se do të isha pjesë e formacionit,megjithëse asgjë nuk është e sigurtë. Pastaj këtu kanë një projekt mjaft ambicioz i cili më bindi akoma më shumë.
A jeni ambjentuar akoma me skuadrën?
Normalisht që ambjentimi kërkon kohën e tij por unë pata mundësinë që të zhvilloja fazën përgaditore me ekipin dhe ndeshjet miqësore kështuqë jam gadi për fillim e Ligës. Megjithatë akoma nuk është se jam i sikronizuar 100 % me lojën e skuadres me kalimin e kohës gjithcka do të jetë më e lehtë.
3 gola në 3 ndeshje vërtetojnë të kundërten?
Po është e vërtetë kam arritur të gjejë rrugën e rrjetës në të gjitha takimet që kam luajtur. I shënova Ludogoretsit dhe NK Optija në miqësore por goli i kupës kundër Lokomotivës së Zagrepit ishte i një rëndësi më të madhe dhe më i vecantë pasi ishte goli i parë zyrtarë me ekipin e Rijekës.
Si është atmosfera e klubit ?
Atmosfera është shumë e mire pasi këtu mbizotëron një ambient i qetë i cili vjen si pasojë e rezultateve të mira që kanë pasur kohët e fundit ,vendi i dytë në kampionat, përfaqësimi i suksesshëm në Europa Ligë dhe kalimi i turit me 99 % në kupë kanë krijuar një harmoni në klub dhe me tifozët tanë. Kjo është një gjendje mjaft e mirë pasi të jep mundësinë që të punosh më me deshire.
A ndieni presion pasi ju duhet te zëvendësoni një sulmues si Kramaric?
Presioni është gjithmonë i lartë për sulmuesin pasi është pika e referimit për lojën e skuadres, nga ai pritet shënimi i golave që më pas përkthehet në fitore dhe pikë në tabelën e klasifikimit. Për mua është më i lartë pasi sytë e të gjithëve janë të drejtuar tek unë si blerja më e re dhe më duhet të plotësojë vendin e lëne bosh nga Kramaric, golashënuesi më i mirë në Kampionatin Kroat i cili me cka kam kuptuar ka lëne një emër vërtetë të mirë këtu. Unë do të jap maksimumin ,do të bejë më të mirën time dhe golat do të vinë ashtu sic kan bëre deri tani.
Të flasim për Kombëtaren,si e parashikoni ndeshjen me Armenine?
Ndeshja me Armeninë është një ndeshje tepër e vështirë pasi në këte nivel që jemi ne nuk ka më asnjë ndeshje të lehtë. Për pozitat tona në tabelën e klasifikim ky 90 minutësh është vendimtare dhe ajo cka e bën akoma më të vështirë është presioni dhe nevoja për të marrë 3 pikët të cilat do të na ndihmonin së tepërmi në rrugën tonë drejt kualifikimit.
A mendoni se do te jeni titullar në atë ndeshje?
Nuk mund të them asgjë pasi na ndajnë më shumë se një muaj nga kjo ndeshje. Ajo cka më mbetet mua për të bëre është që të ruaj formën optimale,të përqëndrohem maksimalisht tek Rijeka në mënyrë që të luaj rregullisht dhe të bëj më të mirën në këto ndeshje. Pastaj është De Biazi që vendos për gjithcka!
Në qoftë se do të ishit në vend të De Biazit do ta pergadisnit ndeshjen në sulm apo në mbrojtje?
Nuk mund të jap një opinion të saktë në lidhje me këtë por jam i sigurtë se tranjeri do ta përgadisë në mënyren më të mirë të mundshme dhe do të zgjedhë strategjitë e duhura ,për të dalë fitimtar. Ne duhet të luajmë me shumë kujdes duke marrë parasysh dhe cilësinë e lojtarëve ofensivë që ka Armeni , ka futbollistë që luajnë në klube prestigjoze të Europës dhe mund të ndëshkojnë në cdo moment sic është Mkhitarian i Dortmundit por forca më e madhe e këtij ekipi qëndron tek grupi,ashtu sikur Kombëtarja jonë. Ne duhet të bëjmë atë cka kemi bëre ndeshjet e fundit dhe besoj se do të arrijmë një rezultat pozitiv.
Me cilin nga sulmuesit kuptoheni më mirë në fushë?
Të them të drejtën në të gjitha ndeshjet që una kam luajtur ,ekipi ka qëne vetëm me një sulmues përpara ,duke qëne i vetëm në sulm nuk mund të them se me kë kuptohem më mire. Ndoshta në ndeshjet e ardhshme mund të luajme me 2 sulmues por varet nga kundërshtari dhe situate në të cilën mund të ndodhemi por secili nga sulmuesit e Përfaqësuese ka një nivel mjaft të lartë dhe nuk do e kisha problem përshtatshmërinë në fushë.
A ndryshon loja e Balës në Kombëtare duke e krahasuar me atë në ekipin e Rijekës?
Sigurisht që ndryshon pasi Rijeka është ekipi i vendit të dytë dhe ka një dominim në ligën Kroate ,në cdo ndeshje kërkohet fitorja ,kështuqë zhvillohet një lojë shumë ofensivë ndërsa me Kombëtaren në shumë ndeshje ne luajmë ndaj kundërshtarëve me një nivel më të lartë dhe jemi të detyruar të mbrohemi mirë e të provojme me anë të kundërsulmeve.
Para se të shkonit në Kroaci a keni komunikuar me Cikalleshin?
Me Cikalleshin kam komunikuar duke i marrë mendimin e tij për kampionatin Kroat atë e njoh prej kohësh pasi kemi luajtur bashke edhe në Kombëtaret e moshave. Gjithashtu De Biazi me Tramezanin më kanë uruar për kalimin tek Rijeka. Për tranjerin është e rëndësishme që lojtarët të luajnë sa më shumë që të jenë në formën më të mirë për ndeshjet e Kombëtares.
Ndeshjen me Serbinë a do e dëshironit në Shkodër?
Nga ndeshjet e Kombëtares në Shkodër kemi kujtime të bukura ,i mbaj mend ato ndeshje si tifozë në shkallët e stadiumit. Shkodra jeton me futbollin dhe një gjë është e sigurtë se mbështetja për Kombëtaren do të ishte e zjarrtë. Shpresoj që të luhet në “ Loro Borici” dhe të na sjell fat në atë ndeshje “Shkodër locja” !
ita_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn